411 



mindre dybe Vandarealer viser der sig mange Uregel- 

 mæssigheder. Bølgerne have en ringere Længde, og de 

 følge ikke regelmæssig paa hinanden. Tre eller flere 

 Bølger kunne følge efter hinanden paa en regelmæssig 

 Maade, men pludselig forsvinde de og give Plads for et 

 nyt System. Undertiden kan der pludselig fremtræde en 

 enkelt Bølge, der baade er større end de nærmest fore- 

 gaaende og efterfølgende. Alt dette hidrører fra Bun- 

 dens og Kysternes Indvirkning paa de dannede Bølger 

 og fra det omgivende Lands Indvirkning paa Vinden, der 

 frembringer Bølgerne. I Havbugter ligesom paa Steder, 

 hvor Havet deles ved stærkt fremspringende Landtunger 

 eller Rev, sees ofte samtidig Bølger, der gaa i forskjellige 

 Retninger, især hvis Landet er højt, idet der, foruden 

 de Bølger, som Vinden paa Stedet har frembragt, ved 

 Forplantning kommer Bølger derhen fra tilstødende Far- 

 vande, hvor Vinden maaske har faaet en noget anden 

 Retning. At fremsætte bestemte Love for, hvorledes 

 Bølgebevægelsen under saadanne sammensatte Forhold 

 udvikler sig, er meget vanskeligt, og det kræver i hvert 

 Fald mange og omhyggelig udførte Iagttagelser paa selve 

 Stedet. Nogle almindelige Bemærkninger om den Ind- 

 flydelse, som faste Gjenstande, der træde frem over 

 Havets Bund, udøve paa de fremskridende Bølger, skulle 

 vi her i Korthed fremsætte. 



Saadanne faste Gjenstande, som rage op over Bun- 

 den, men ikke naa op over Havets Vandspejl, altsaa de 

 skjulte Skjær, indvirke allerede kjendelig paa de frem- 

 skridende Bølgers Form. Virkningen er den, at Bølgerne 

 blive højere, idet de gaa hen over Randen af et saadant 

 Skjær. Dette lader sig let forklare af Bølgebevægelsens 

 Natur. De svingende Bevægelser i den dybere Del af 



